**Muistio Kauhavan OPS-ryhmän kokouksesta 1.10.2018**

**Paikka:** Alahärmän palvelutoimisto

**Aika:** 1.10.2018 klo 14.00-15.45

**Läsnä:** Tiina Takamäki  
 Tiina Luoma  
 Eija Karhu  
 Päivi Lauttamus  
 Liisa Kujanpää  
 Hannu Mäkynen  
 Raija-Liisa Hakala

**Asiat:**

1. Puheenjohtajana ja kokousmuistion kirjoittajana toimi Raija-Liisa Hakala.
2. Formatiivinen arviointi/Qridi-etäesittely

* seurattiin etäesittely Qridi-arviointiohjelmasta
* esittelyn jälkeen todettiin, että ainakaan tässä vaiheessa Kauhavalla ei oteta käyttöön Qridi-arviointiohjelmaa

1. Kake-portaikko

* Hannu Mäkynen esitteli Kauhavan yläkoulun tiimin ajatuksia Kake-portaikon kehittämiseen
* todettiin, että kouluilla pitää linjata, kuinka portaikkoa käytetään eri tilanteissa
* päätettiin, että koulujen esimiesten kokouksessa 9.10.2018 ohjeistetaan kouluja kirjaamaan koulun opetussuunnitelmaan tarkennukset Kake-portaikon käyttöön (esim. kuinka monesta myöhästymisestä oppitunnilta seuraa portaikon mukainen rangaistus)
* Kauhavan yläkoulun tiimi jatkaa asian kehittelyä (portaikko pyramidin muotoon)

1. Kauhavan esi- ja perusopetuksen kulttuurikasvatussuunnitelma

* käytiin läpi Maria Kuikan lähettämä kulttuurikasvatussuunnitelma-luonnos
* esitetään kulttuuritoimelle, että esim. esikoululaisten sanataide-teema voidaan toteuttaa kirjastotyöntekijän vierailulla koululla tai kirjastoautolla
* todettiin, että kouluilla ei ole varaa ylimääräisiin linja-automatkoihin

1. Arviointikoulutus

* opettajan uranaikaisen arviointiosaamisen kehittyminen–koulutukseen osallistuu Kauhavan OPS-tiimi. Ensimmäinen lähiopetuspäivä on 25.10.2018 Jyväskylässä.

1. Maakunnallinen OPS/ajankohtaista

* A1-kielen alkaminen 1.lk:lla 1.1.2020 alkaen. Keskusteltiin alustavasti, mitä muutoksia kielen alkaminen kesken lukuvuoden tuo koulutyöhön. Harkitaan mahdollisuutta lisätä 1 vvt 1-2 lk:lle jo syyslukukauden 2019 alusta.
* alkuopetuksen 2.lk:n painotustunti on tällä hetkellä englanti. Koulujen esimiesten kokouksessa 9.10. esitellään asia ja pyydetään alakouluja miettimään, mikä on 2.lk:n painotustunti tulevaisuudessa. 1.lk:n painotustunti on tällä hetkellä luokanopettajan päätettävissä, mihin oppiaineeseen tai asiaan opettaja sen arvioi tarvittavan.
* äidinkielenomainen ruotsi. Maakunnan ops-ohjausryhmä pyytää tarkentamaan linjaukset paikalliseen opetussuunnitelmaan. Keskusteltiin, onko tarpeen Kauhavalla linjata asiaa. Asiasta ei tehty vielä päätöstä.
* maahanmuuttotyöryhmän kannanotto oman äidinkielen opetus Kauhavalla. Todettiin, että muuta kuin suomea äidinkielenään puhuvia on Kauhavalla primuksen tietojen mukaan yli 60 oppilasta. Suurimmat kieliryhmät ovat arabia, venäjä ja viro. Oman äidinkielen opetus-asiasta ei tehty vielä suunnitelmia.
* katsomusaineiden etäopetus. Huomioitiin maakunnallisen katsomusaineiden opetuksen järjestäjän toive, että muutokset ilmoitetaan ajoissa Akkunaan.
* matematiikan nivelvaiheen polku. Kauhavalta maakunnalliseen OPS-työhön osallistuu esiopettaja Mari Holm.

1. Vuosisuunnitelma-lomakkeen muutokset

* käytiin läpi lomakkeen 2.1. Koulun tuntikehys muutoksia. Lomakkeen kehittely jatkuu.
* pyritään lisäämään vuosisuunnitelma-lomakkeeseen esiopetuksen vuosisuunnitelma niin, että jatkossa on vain yksi vuosisuunnitelma, mikä sisältää myös esiopetuksen osuuden.

1. Aikuisten perusopetuksen opetussuunnitelman perusteet

* Tiina Luoma selvitti aikuisten perusopetuksen opetussuunnitelman perusteiden tarvetta. 17 v täyttäneiden maahanmuuttajanuorten opiskeleminen Kauhavan yläkouluissa edellyttää aikuisten perusopetuksen opetussuunnitelmaa.
* Tiina Luoma ja Raija-Liisa Hakala laativat opetuksen järjestäjän paikallisen opetussuunnitelman aikuisten perusopetuksen opetussuunnitelmaan.

1. Ekotekotempaus 4-6 lk

* Kestävä-hanke on lähettänyt kouluille ekotekotempauksen tiedotteen
* todettiin, että kaupunki ei erikseen palkitse tempauksessa parhaiten onnistuneita

1. Muut asiat

* opetushallituksen Move-tiedote 28.9.2018 laitetaan peda.nettiin
* keskusteltiin kouluille tulevasta sähköpostista ja mainoksista, joita toivotaan välitettävän oppilaille. Todettiin, että kaupungin elämänlaatupuolen mainokset välitetään ja valmiit paperimainokset jaetaan.
* seuraava kokous tiistaina 6.11.2018 klo 10 Alahärmän palvelutoimistolla

**Muistion kirjoitti**

**Raija-Liisa Hakala**